As Corridas de pollos y a sobén pollaradas son corridas populars pedrestes celebradas en Aragón que inicialment teneban como premio pa lo ganador varios d'istes animals. Se disputan tradicionalment como un acto esportivo d'as fiestas mayors de bells lugars y a vegadas mesmo en as fiestas menors. Son rodiadas de coloriu y mosica, que acompanya de contino a los millors corredors locals y forasters. Se realizan con distancias y cercuitos variables, estando paso obligau la Casa d'a Villa dende que lo suyo balcón as autoridatz y las reinas d'a fiesta observan o suyo paso, podendo estar un recorriu per as redoladas d'una localidat, recorrendo la mesma per adintro u mesmo dando tornadas a una plaza ofrindo premios menors a traviés de metas volants.